Нобэ
1846 гъэм «Кавказ» газетым тридзащ Къаз-Джэрий и «Зи щIыхьыр ин къэрал тетым и деж» письмор.
1918 гъэм Тэрч ЦIыхубэ Республикэр къэунэхуащ
Мысырым щызэхэтынущ Хьэрып конференцым и 41-нэ сессиер. Ар лэжьыгъэмрэ цIыхухэм IэнатIэ яIэнымрэ пыщIа Iуэхухэм ятеухуауэ щытынущ.
Ульяновск къыщызэIуахынущ «Волга-Арена-Спорт» уардэунэр. Мылым пыщIа спорт лIэужьыгъуэхэм зыщыхуагъэсэну а ухуэныгъэр тещIыхьащ зэуэ цIыху минитху зэIущIэхэм кIэлъыплъыным.
Гъатхэпэм и 4 — 7-хэм Гаагэ щекIуэкIынущ Химие Iэщэр мыдэнымкIэ зэгухьэныгъэм и гъэзэщIакIуэ советым и 75-нэ зэхуэсыр.
РСФСР-м и цIыхубэ артисткэ Лужинэ Ларисэ и ныбжьыр илъэс 75-рэ ирокъу. Iуащхьэмахуэ лъапэ щытраха «Вертикаль» фильмми, нэгъуэщI куэдми щыджэгуащ.
Мэкъумэш щIэныгъэхэм я доктор, КъБР-м щIэныгъэмкIэ щIыхь зиIэ и лэжьакIуэ, КъБКъМУ-м и профессор КIуэкIуэ Тэлэдин и ныбжьыр илъэс 74-рэ ирокъу.
Физико-математикэ щIэныгъэхэм я доктор, КъБКъУ-м и профессор Щоджэн Вячеслав и ныб-жьыр илъэс 72-рэ ирокъу.
Радиожурналист Хьэмту Къадир и ныбжьыр илъэс 66-рэ ирокъу.
Абхъаз Республикэм и президенту щыта, Абхъазым и ЛIыхъужь Бэгъэпщ Сергей къызэралъхурэ илъэс 65-рэ ирокъу.
Жылагъуэ лэжьакIуэ, публицист, ЩIДАА-м и член-корреспондент, УФ-м щэнхабзэмкIэ щIыхь зиIэ и лэжьакIуэ Котляровэ Марие къыщалъхуа махуэщ.
Къэрал лэжьакIуэ, КъБР-м щIыхь зиIэ и юрист Къуэшырокъуэ Залым и ныбжьыр илъэс 45-рэ ирокъу
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, жэщым уэшх къыщешхынущ. Хуабэр махуэми жэщми градуси 4 — 5 щыхъунущ.
